Ons het 'n heerlike naweek hier deurgebring. Om so in die natuur 'n blaaskansie te kry is 'n voorreg. The Shire Eco Lodge is aan te beveel.
Ons is vriendelik ontvang. Ons was absoluut betower deur die pragtige plek. Ons het die staptog in die inheemse woud geniet.
'n Mens vergeet die natuur en die diere daar buite as jy in die stad bly. Tegnologie neem oor en daar is nie kommunikasie in die huishoudings nie. Die naweek het vir my en my man baie goed gedoen en ook tyd gemaak vir gesels sonder selfone, laptops, TV ens. Ons kon oor alles weer soos ouds gesels. Ek beveel regtig enige iemand aand om hierna weg te breek. Die mense is vriendelik en so behulpsaam.
Baie aangename verblyf aan die kant van die inheemse woud met 'n kabbelende waterstroom verby jou stoep.
Die ontwerp van die chalets is iets besonders, binne en buite. 'n Mens voel gekoester deur die interieur met sy afrondings, spitsdak en die keurige houtwerk. Dit opsigself is 'n kunswerk! Die nabyheid van die inheemse bos en 'n bergstroom skep ook 'n heerlike atmosfeer van kalmte en skoonheid. Pragtige groot geelhoutbome, watervalle op die voetslaanpaaie en die geluide van baie voëls dra by tot hierdie ervaring van onbelemmerde skoonheid. Die vriendelikheid en hulpvaardigheid van die eienaars span die kroon!
Sal die plekkie baie sterk aanbeveel vir almal wat rus nodig het. Die huisie is so interessant en pragtig ingerig. Die gasvryheid is onverbeterlik!
Ons het 'n bietjie gesukkel om die plek te kry aangesien daar nie 'n bord langs die pad was nie (die oorspronklike pad het verspoel). Ons het egter telefonies reggekom. Dankie.